CELEX: 62011FN0121
Language: el
Date: 2011-11-22 00:00:00
Title: Υπόθεση F-121/11: Προσφυγή της 22ας Νοεμβρίου 2011 — ΖΖ κατά Επιτροπής

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/72
            
         
      Προσφυγή της 22ας Νοεμβρίου 2011 — ΖΖ κατά Επιτροπής
      (Υπόθεση F-121/11)
      (2012/C 25/140)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: ΖΖ (εκπρόσωποι: οι δικηγόροι L. Levi και C. Bernard-Glanz)
      
         Καθής: Ευρωπαϊκή Επιτροπή
      
         Αντικείμενο και περιγραφή της διαφοράς
      
      Ακύρωση των αποφάσεων του Γραφείου Εκκαθάρισης Εξόδων της Ispra να μην εγκρίνει τα έξοδα μεταφοράς και συνοδείας στα οποία υποβλήθηκε ο προσφεύγων υπάλληλος, που υπηρετεί στην Ιορδανία, προκειμένου ο γιος του να μπορέσει να υποβληθεί σε ψυχοθεραπεία στη μητρική του γλώσσα, τα γαλλικά, στη Βηρυτό του Λιβάνου
      
         Αιτήματα του προσφεύγοντος
      
      Ο προσφεύγων ζητεί από το Δικαστήριο Δημόσιας Διοίκησης:
      
                  —
               
               
                  να ακυρώσει τις τρεις αποφάσεις του προϊσταμένου του Γραφείου Εκκαθάρισης Εξόδων της Ευρωπαϊκής Επιτροπής στην Ispra οι οποίες εκδόθηκαν στις 22 Φεβρουαρίου, στις 10 Μαρτίου και στις 18 Απριλίου 2011 και με τις οποίες απορρίφθηκαν οι αιτήσεις έγκρισης εξόδων για ιατρική αγωγή τις οποίες είχε υποβάλει ο προσφεύγων για τον γιο του, τη σύζυγό του και τον ίδιο,
               
            
                  —
               
               
                  να ακυρώσει την απόφαση που εξέδωσε στις 12 Αυγούστου 2011 ο διευθυντής της Διεύθυνσης Δ της ΓΔ «Ανθρώπινο δυναμικό και ασφάλεια» της Ευρωπαϊκής Επιτροπής, ως αρμόδια αρχή για τη σύναψη συμβάσεων πρόσληψης, και με την οποία απορρίφθηκε η ένσταση που είχε υποβάλει ο προσφεύγων με βάση το άρθρο 90, παράγραφος 2, του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης,
               
            
                  —
               
               
                  να καταδικάσει την Επιτροπή στα δικαστικά έξοδα.